***Beszámoló a Német Nemzetiségi Önkormányzat 2022. évi tevékenységéről***

Tisztelt pápakovácsi lakosok!

A Német Nemzetiségi önkormányzat szűkös költségvetése nem teszi lehetővé, hogy jelentősebb rendezvényeket, programokat valósítsunk meg. Elsősorban a települési önkormányzat rendezvényeit, programjait támogatjuk, illetve a helyi általános iskolai és óvodai rendezvényekhez járulunk hozzá.

2022. évben a legjelentősebb kiadásunk a német testvértelepülési látogatás lebonyolításához kapcsolódik. Tannheim településsel már 2000 óta fennáll a kapcsolat, azonban a pandémia miatt csak idén sikerült a 20 éves évfordulót megünnepelni. A rendezvényt a települési önkormányzattal közösen finanszíroztuk, s a találkozóra igyekeztünk mindenkit meghívni, aki a kapcsolat kialakításában, ápolásában részt vett. A találkozó sikeres volt.

Szeptemberben a kupi német nemzetiségi önkormányzattal közös kirándulást szerveztünk a Szentendre skanzenbe, illetve Dobogókőre.

Az általános iskolában működő ÖKO szakkör tagjait Celldömölkre a Kemenes Vulkán Parkba vittük kirándulásra.

A helyi „Mesevár Német Nemzetiségi Óvoda” gyermekei részére megrendeltük decemberben a „Tündérkert daloló” előadását (versek, dalok, mondókák, interaktív játékok).

Támogatást nyújtottunk a 2022. december 12-i adventi koncert szervezéséhez, hozzájárultunk a költségekhez.

Bízunk benne, hogy a következő évben is sikerül a településen lévő intézmények (óvoda, iskola) gyermekei részére különféle programokat tartani, illetve az önkormányzati rendezvényeket anyagilag is tudjuk támogatni.

***Pápakovácsi, 2022. december 9.***

Takácsné Varga Brigitta

elnök